**Obrazloženje ostvarenja prihoda i primitaka, rashoda i izdataka**

**Polugodišnjeg izvršenja Proračuna Općine Sirač za razdoblje**

**od 01.01. do 30.06. 2020. godine**

**UVOD**

Zakonom o proračunu («Narodne novine» broj 87/08, 136/12 i 15/15) i Pravilnikom o polugodišnjem i godišnjem izvještavanju o izvršenju proračuna (”Narodne novine” broj 24/13, 102/17 i 1/20) propisana je obveza sastavljanja i podnošenja Polugodišnjeg izvještaja o izvršenju proračuna tekuće proračunske godine na donošenje predstavničkom tijelu jedinice lokalne i područne (regionalne) samouprave.

Člankom 108. Zakona o proračunu i članka 4. Pravilnika o polugodišnjem i godišnjem izvještaju o izvršenju proračuna utvrđeno je da polugodišnji izvještaj o izvršenju proračuna sadrži:

* opći dio proračuna koji sadrži Sažetak, te Račun prihoda i rashoda i Račun financiranja na razini odjeljka ekonomske klasifikacije,
* posebni dio proračuna po organizacijskoj i programskoj klasifikaciji na razini odjeljka

ekonomske klasifikacije,

* izvještaj o zaduživanju na domaćem i stranom tržištu novca i kapitala,
* izvještaj o korištenju proračunske zalihe,
* izvještaj o danim državnim jamstvima i izdacima po državnim jamstvima,
* obrazloženje ostvarenja prihoda i primitaka, te rashoda i izdataka općeg i posebnog dijela proračuna

Financiranje javnih rashoda Općine Sirač u 2020. godini izvršeno je na osnovu Proračuna Općine za 2020. godinu koji je donesen na Općinskom vijeću 20.12.2019. godine na 24. sjednici, a objavljen u ”Županijskom glasniku BBŽ” broj 08/19 od 31. prosinca 2019. godine, te prvim Izmjena i dopuna Proračuna 2020. godine, usvojenih na 26. sjednici od 24. ožujka 2020. godine, a objavljene su u ”Službenom glasniku BBŽ” broj 3/20 od 26. ožujka 2020. godine, te Odluke načelnika o preraspodjeli sredstava od 30.06.2020. godine.

1. ***OPĆI DIO PRORAČUNA***


**II. OBRAŽLOŽENJE OSTVARENIH PRIHODA I PRIMITKA, RASHODA I IZDATAKA**

1. **PRIHODI I PRIMICI**

Prihod je povećanje ekonomskih koristi tijekom izvještajnog razdoblja u obliku priljeva novca i novčanih ekvivalenata. Evidentira se na temelju nastanka događaja, priznaje se prema kriteriju mjerljivosti i raspoloživosti – u trenutku priljeva novčanih sredstava na račun u razdoblju na koje se odnose. Temeljno se klasificiraju na prihode od poslovanja (tekući prihodi) i prihode od prodaje nefinancijske imovine (kapitalni prihodi). Prihodi poslovanja klasificiraju se na prihode od poreza, prihode od doprinosa, potpore, prihode od imovine, prihode od administrativnih pristojbi i po posebnim propisima i ostale prihode. Prihodi od prodaje nefinancijske imovine klasificiraju se prema vrstama prodane nefinancijske imovine. Primici su priljevi novca i novčanih ekvivalenata po svim osnovama.

Planirani prihodi i primici Proračuna Općine Sirač za 2020. godinu iznosili su 19.282.743,35 kn, a ostvareni su u iznosu od 6.018.894,27 kn ili 31,21%, što je smanjenje za 227.191,05 kn u odnosu na ostvarenje prethodne godine.

*Tablica 1) Ukupni prihodi i primici polugodišnjeg Proračuna Općine Sirač u 2020. godini*




**PRIHODI POSLOVANJA** **(6)** naplaćeni su u iznosu od 6.011.322,03 kn ili 33,05% tekućeg plana 2020. godinu, a 96,68% od ostvarenja prethodne godine, što je za 206.531,73 kn manje u odnosu na prethodnu godinu.

**Prihodi poslovanja sastoje se od:**

* Prihoda od poreza (61)
* Prihoda od pomoći (63)
* Prihoda od imovine (64)
* Prihoda od upravnih i administrativnih pristojbi, pristojbi po posebnim propisima i naknada (65)
* Prihoda od prodaje proizvoda i robe te pruženih usluga i prihodi od donacija (66)
* Kazne, upravne pristojbe i ostali prihodi (68)

**Prihodi od poreza (61)**

Prihodi od poreza obuhvaćaju prihode od poreza na dohodak, porez na kuća za odmor, prihode od poreza na promet nekretnina, tvrtku ili naziv, potrošnju, te korištenje javnih površina. Naplaćeni su u iznosu od 2.050.040,10 kn što je 38,97% od plana, a 88,61% na izvršenje 2019. godine. Smanjenje prihoda od poreza na dohodak rezultat je općeg stanja u zemlji, te svih izmjena zakonskih propisa raspodjele sredstava za lokalnu i regionalnu upravu.





**Prihodi od pomoći (63)**

Od subjekata unutar općeg proračuna ostvarene su pomoći u iznosu od 2.346.421,37 kn, što je 22,60% od plana, a 87,97% u odnosu na prethodnu godinu, što je za 320.820,22 kn manje. Do smanjenja je došlo zbog:

* 6324 - primljena je pomoć od međunarodne organizacije European Commision za instaliranje WIFi mreže u Općini Sirač (WIFi4EU projekt) u iznosu od 111.718,13 kn,
* 6331 - primljena pomoć iz državnog proračuna (kompenzacijske mjere) u iznosu 1.009.240,24 kn, te nacionalno sufinanciranje (15%) za Program „Zaželi“ u iznosu od 120.902,22 kn,
* 6341 - primljena su sredstva Hrvatskih cesta-financiranje zimske službe u iznosu od 46.220,15 kn,
* 6351 - tekuće pomoći izravnanja za decentralizirane funkcije u iznosu od 65.340,91 kn,
* 6381 - tekuće pomoći temeljem prenosa EU sredstava, a oprihodovano je prema ZNS-u za programa „Zaželi“ u iznosu od 768.614,17 kn,
* 6382 - primljena su sredstva iz državnog proračuna za subvencioniranje projekta iz 2019.g. Energetska obnova sportsko-rekreacijskog centra Lanara u iznosu 224.382,55 kn

U odnosu na prošlu godinu u 2020.g nismo ostvarili pravo na sredstva od HZZ-a za javne radove, a stručno osposobljavanje je ukinuto.



**Prihodi od imovine (64)**

Prihodi od imovine obuhvaćaju prihode od zakupa i iznajmljivanja imovine, prihode od koncesija, prihode od zateznih kamata i kamata na oročena sredstva i sredstva po viđenju.


**64** - Prihodi od imovine ostvareni su u iznosu od 323.172,09 kn ili 66,74% plana, odnosno 217,09% u odnosu na ostvarenje prethodne godine.

**6422** - Prihod od naknade prava služnosti od repetitora za 2019. godinu u iznosu od 28.711,56 kuna i za 2020. godinu u iznosu od 29.061,00 kn, najam od poslovnih prostora u iznosu od 17.879,20 kn, najam domova u iznosu od 4.500,00 kn, najam od svjećomata u iznosu od 480,00 kn, te prihod od zakupa poljoprivrednog zemljišta u iznosu od 39.814,93 kn.

Općina ima prihod od koncesiju za zauzetost površine od tvrtke koja vrši eksploataciju. Naknada u cijelosti pripada općini i naplaćuje se godišnje, a rudni doprinos se naplaćuje tromjesečno. Prihod se dijeli u omjeru s državom 50%, županijom 20% i općinom 30%.

***6423*** - naknada za korištenje nefinancijske imovine odnosi se na prihodi rudnog doprinosa u iznosu od 137.147,49 kn, te pravo služnosti na vodove (rješenje HAKM-a) u iznosu od 54.129,97 kn.






**Prihodi od upravnih i administrativnih pristojbi, pristojbi po posebnim**

**propisima i naknada (65)**


Prihodi od administrativnih pristojbi i po posebnim propisima te od naknada ostvarenih 2020. godine iznose 1.268.757,49 kn što je 66,57% od planiranog iznosa, a 126,32% u odnosu na ostvarenje 2019. godine. Rješenja s uplatnicama za komunalnu i vodnu naknadu izašle su na teren u ožujku 2020.g dok će uplatnice za grobnu naknadu ispostavljati Ustanova Komus koja je preuzela taj dio djelatnosti. Zbog izmjena i dopuna Zakona o komunalnom gospodarstvu izdana su nova rješenja za komunalnu naknadu usklađena sa Zakonom.



**Prihodi od prodaje proizvoda i robe te pruženih usluga i prihodi od donacija (66)**

Ova skupina prihoda obuhvaćala je do sada prihode od pruženih usluga komunalnog pogona (usluge pogreba, usluge traktorom i priključcima) te od tekućih i kapitalnih donacija. Kapitalna donacija je prihod od učešća građana za prodane kompostere. Od 2020.g ova skupina prihoda obuhvaća samo 10% prihoda od naknade za uređenje voda koja iznosi 17.804,41 kn. Usluge komunalnog pogona od 2020.g obavlja Ustanova Komus.





**Kazne, upravne pristojbe i ostali prihodi (68)**

Ostali prihodi u 2020. godini ostvareni su u iznosu od 5.126,57 kuna od slijedećih prihoda:

- oprihodovano više uplaćene komunalna naknada od fizičkih osoba u iznosu od 2,18 kuna,

- povrat sredstava od duplo plaćene fakture odnosno duplo ispostavljene u iznosu od 3.536,25 kn,

- Povrat sredstava od FINE nakon usklađenja u iznosu od 659,30 kn.

,



**Prihodi od prodaje nefinancijske imovine (7) sastoje se od:**


* Prihodi od prodaje neproizvedene imovine (71)
* Prihodi od prodaje proizvedene dugotrajne imovine (72)
* Prihodi od prodaje plemenitih metala i ostalih pohranjenih vrijednosti (73)
* Prihodi od prodaje proizvedene kratkotrajne imovine (74)

Prihoda od prodaje proizvedene dugotrajne imovine (72)

* 721 - prihodi od prodaje građevinskih objekata u iznosi od 817,24 kn odnosno 0,83%

dugoročna otplata pet stanova izuzetih iz pretvotbe (45%)

* 722 – prihod od prodaje postrojenja i opreme u iznosu od 6.755,00 kn odnosno 13,51%, odnosi se na prodaju malčera.
* Prihodi od prodaje nefinancijske imovine odnose se na:



**Primici od financijske imovine i zaduživanja (8)**

Općina Sirač nije ostvarila primitke od financijske imovine i zaduživanja u prvom polugodištu 2020. godine.

1. **RASHODI I IZDACI**


Rashodi i izdaci su smanjenje ekonomskih koristi u obliku smanjenja imovine ili povećanja obveza. Za razliku od prihoda koji se priznaju na novčanoj osnovi (po naplati), rashodi se priznaju na temelju nastanka poslovnog događaja u izvještajnom razdoblju na koje se odnose neovisno o plaćanju.

Rashodi se temeljno klasificiraju na rashode poslovanja (tekući rashodi) i rashode za nabavu nefinancijske imovine (kapitalni rashodi). Rashodi poslovanja klasificiraju se na rashode za zaposlene, materijalne rashode, financijske rashode, subvencije, potpore, naknade, donacije i ostale rashode.

Rashodi za nabavu nefinancijske imovine klasificiraju se po vrstama nabavljene nefinancijske imovine. Izdaci za financijsku imovinu i otplate zajmova obuhvaćaju izdatke za: dane zajmove, vrijednosne papire, dionice i udjele u glavnici, otplate glavnice primljenih zajmova te otplatu glavnice za izdane vrijednosne papire.

**Rashodi i izdaci** Proračuna Općine Sirač za 2020. godinu planirani su u visini od 20.995.314,00 kuna, a izvršeni su u ukupnom iznosu od 5.222.782,17 kuna, odnosno 24,88% tekućeg plana, dok je u istom razdoblju 2019. godine ostvareno sa 4.957.492,27 kuna odnosno 31,27%. Na smanjenje rashoda poslovanja utjecalo je osnivanje komunalne ustanove i prelazak komunalnih djelatnika u komunalnu ustanovu.

*Tablica 2) Ukupni rashodi i izdaci Proračuna Općine Sirač u 2020. godinu po ekonomskoj klasifikaciji*



**Rashodi poslovanja** **(3)** ostvareni s 30.06.2020. godine u iznosu od 3.576.793,07 kuna odnosno 31,327%, a u odnosu na isto razdoblje 2019. godine ostvareni su sa 92,85%.

**Rashodi poslovanja sastoje se od:**

* Rashodi za zaposlene (31)
* Materijalni rashodi (32)
* Financijski rashodi (34)
* Subvencije (35)
* Pomoći dane u inozemstvo i unutar općeg proračuna (36)
* Naknade građanima i kućanstvima na temelju osiguranja i druge naknade (37)
* Ostali rashodi (38)

**Rashodi za nabavu nefinancijske imovine (4)** ostvareni su u 2020. godini u iznosu od 1.646.535,10 kn, odnosno 17,19%, a u odnosu na isto razdoblje prethodne godine ostvareni su s 147,94%.

**Rashodi za nabavu nefinancijske imovine sastoje se od:**


* Rashodi za nabavu neproizvedene dugotrajne imovine (41)
* Rashodi za nabavu proizvedene dugotrajne imovine (42)
* Rashodi za nabavu plemenitih metala i ostalih pohranjenih vrijednosti (43)
* Rashodi za nabavu proizvedene kratkotrajne imovine (44)
* Rashodi za dodatna ulaganja na nefinancijsku imovinu (45)

**Izdaci za financijsku imovinu i otplate zajmova (5)**

Izdataka za financijsku imovinu i otplata zajmova nije bilo pošto se općina nije zaduživala.



**Rashodi za zaposlene** **(31)**

Rashodi za zaposlene planirani su u iznosu od 2.549.930,00 kn, a izvršeni u iznosu od 1.168.798,86 kuna, što predstavlja 45,84% planiranog iznosa. Rashodi za zaposlene obuhvaćaju plaće, doprinose na plaće i ostale rashode za zaposlene u općini kao i plaće programa „Zaželi“.




**Materijalni rashodi (32)**

Materijalni rashodi su naknade troškova zaposlenima za službena putovanja, naknada za prijevoz na posao, uredski materijal, rashodi za materijal i energiju, rashodi za usluge, naknade troškova osobama izvan radnog odnosa, naknade za rad predstavničkih i izvršnih tijela (biračka povjerenstva i odbori), prenije osiguranja, reprezentacija te ostali nespomenuti rashodi poslovanja, a sve vidljivo u priloženoj tablici materijalnih rashoda.




**Financijski rashodi** **(34)**

Planirani su u iznosu od 22.500,00 kuna, a izvršeni s 10.753,96 kn što iznosi 47,80% plana, u odnosu na 2019. godinu 190,04%. Povećani su troškovi platnog prometa zbog preuzimanja obveze Općine za troškove platnog prometa u korist uplatitelja i zbog naplate NUV-a (u FINI i Poštanskom uredu Sirač građani plaćaju bez naknade koji nisu bili u istom razdoblju prošle godine).


**Subvencije** **(35)**

Planirane u iznosu od 447.000,00 kn, subvencije su u poljoprivredi za umjetno oplodnju goveda, sadnice šljiva, te osiguranja usjeva. Izvršene su u iznosu od 15.070,02 kn, odnosno 3,37% za umjetnu oplodnju goveda, a u odnosu na 2019. godinu s 65,57%. Rezultat je to Odluke vijeća da se subvencija umjetne oplodnje goveda poveća sa 100,00 kuna na 280,00 kuna po govedu, te subvencija osiguranja usjeva je 50%.




**Pomoći dane u inozemstvo i unutar opće države** **(36)**

Planirane su u iznosu od 1.813.820,00 kn, a izvršene u iznosu od 477.804,96 kn odnosno 26,34%, a u 2019. godinu su iznosile 421.833,15 kn, odnosno 113,27%. Sredstva su namijenjena za JVP Daruvar, Osnovnu školu za vrtić te Razvojnu agenciju grada Daruvara.



**Naknade građanima i kućanstvima** **(37)**


Planirane u iznosu od 530.550,00 kn a izvršene u iznosu od 91.754,33 kn, odnosno 17,29% i to za novorođenu djecu, jednokratne financijske pomoći, stipendije, troškove pogrebnih usluga za korisnike socijalne pomoći te plaćanje troškova stanovanja za korisnike socijalne pomoći.



**Ostali rashodi** **(38)**

Planirane tekuće donacije (381) u iznosu od 997.928,00 kuna izvršene su u iznosu od 380.527,80 kn odnosno 38,13%, a financirane su političke stranke, udruge građana i ustanova Komus Sirač prema odobrenim sredstvima.

Kapitalne donacije (382) planirane su u iznosu od 140.000,00 kuna, a izvršene su s 37.455,00 kuna ustanovi Komus Sirač odnosno 26,75%.




**Rashodi za nabavu nefinancijske imovine** **(4)** iznose 9.560.284,00 kuna, a izvršeni su u iznosu od 1.646.535,10 kn odnosno 17,22% od plana ili 147,94% u odnosu na 2019. godinu.

Rashodi za nabavu nefinancijske imovine u iznosu od 1.646.535,10 kn utrošeni su za rashode za:

* Nabavu proizvedene dugotrajne imovine (42)
* Dodatna ulaganja na nefinancijsku imovinu (45)

**Rashodi za nabavu neproizvedene imovina (41)**



Ulaganja u tuđu imovinu radi prava korištenja, a odnosi se na sanaciju pomoćne školske zgrade u Kipu, a sve zbog sigurnosti školske djece i drugih osoba, a sve zbog toga što je na školskom igralištu općina je postavila ljuljačke, vrtuljak i klackalice.



**Rashodi za nabavu proizvedene imovina (42)**

Rashodi za nabavu proizvedene imovine odnosi se na:

* Završetak ulice Nikole Tesle u iznosu od 333.552,93 kn
* Nabava računala i uredskih stolica u iznosu od 12.370,80 kn
* Uređaj za odvlaživanje prostora streljane u iznosu od 8.010,00 kn
* Vrtni stup na groblju u Pakranima projektno platno, prenosni generator u iznosu od 39.672,28 kn
* Prostorno uređenje (dopuna Prostornog plana te izvješće o stanju u prostoru) u iznosu od 47.500,00 kn




**Rashodi za dodatna ulaganja na nefinancijskoj imovini (45)**

**4511 - Dodatna ulaganja na građevinskim objektima odnosi se na:**

* Izradu tavanskog prostora i sanacije dimnjaka na zgradi općine, te troškovnik za uređenje potkrovlja (arhive)
* Izrada troškovnika za fasadu na Hrvatskom domu
* Nasipavanje II dijela parkirališta na groblju Sirač s kamenim materijalom
* Adaptacija društvenog doma u Kipu - I faza
* Izrada nadstrešnice na tribinama na Lanari

**4541 - Dodatna ulaganja odnose se na projekte za cestu Pakrani-Bijela-Borci**

* Dodatna ulaganja odnose se na projekte za cestu Pakrani-Bijela-Borci



**Rashodi i izdaci po organizacijskoj i programskoj klasifikaciji**

Prema organizacijskoj klasifikaciji Proračun Općine Sirač podijeljen je u dva razdjela:

1. Predstavnička i izvršna tijela
2. Jedinstveni upravni odjel

Razdjel je organizacijska razina utvrđena za potrebe planiranja i izvršavanja proračuna a sastoji se od jedne ili više glava. Glavu čine glavni programi, a glavni programi se sastoje od programa usmjerenih ispunjenju prioritetnih ciljeva Općine. Program se sastoji od jedne ili više aktivnosti i/ili projekata, dok pojedina aktivnosti i/ili projekt pripadaju samo jednom programu.

Aktivnost je dio programa za koji nije unaprijed utvrđeno vrijeme trajanja, a u kojem su planirani rashodi i izdaci za ostvarivanje ciljeva utvrđenih programom.

Projekt je dio programa za koji je unaprijed utvrđeno vrijeme trajanja, a u kojem su planirani rashodi i izdaci za ostvarivanje ciljeva utvrđenih programom. Projekt se planira jednokratno, a može biti tekući ili kapitalni.

***2. POSEBNI DIO PRORAČUNA***

***001. RAZDJEL PREDSTAVNIČKA I IZVRŠNA TIJELA***

GLAVA 00101 OPĆINSKO VIJEĆE

Općinsko vijeće predstavničko je tijelo građana i tijelo lokalne samouprave koje donosi akte u okviru prava i dužnosti Općine kao jedinice lokalne samouprave. U okviru svog djelokruga Općinsko vijeće između ostalog donosi Statut Općine, odluke i druge opće akte kojima uređuje pitanja iz samoupravnog djelokruga Općine, donosi općinski proračun, odluku o izvršenju proračuna i nadzire ukupno materijalno i financijsko poslovanje Općine te odlučuje o drugim pitanjima utvrđenim zakonima i Statutom Općine.

**Program 1001 Javna uprava** – planirana sredstva za provođenje ovog programa iznose 209.300,00 kuna. Izvršena su u iznosu od 53.762,00 kuna odnosno 25,69%, a obuhvaćaju rashode za redovan rad predstavničkog tijela, naknade, protokol, promidžbu i proslave. Programom se osiguravaju sredstva za redovan rad Općinskog vijeća i za Savjet mladih.

**Program 1002 Izbori** - planirana sredstva za provođenje ovog programa iznose u izvornom planu su planirana, ali u prvim izmjenama sredstva su u potpunosti ukinuta. Praćenje svih troškovi te plaćanja naknada za povjerenstvo i biračke odbore za provođenje predsjedničkih izbora u potpunosti je preuzela županija.

GLAVA 00102 URED NAČELNIKA

Načelnik zastupa Općinu Sirač i nositelj je izvršne vlasti Općine. Obavlja poslove propisane Zakonom o lokalnoj i područnoj (regionalnoj) samoupravi te Statutom Općine Sirač.

**Program 1003 Javna uprava i administracija** – planirana sredstva za provođenje ovog programa iznose 539.900,00 kuna. Izvršena su u iznosu od 211.815,40 kn odnosno 39,23%, a obuhvaćaju rashode za redovan rad i protokolarne poslove načelnika i njegovog zamjenika, proračunsku pričuvu u iznosu od 20.000,00 kn, no nije korištena u prvom polugodištu kao i općinska prekogranična suradnja.

GLAVA 00103 VIJEĆA NACIONALNIH MANJINA

**Program 1004 Nacionalne manjine –** planirana sredstva za provođenje ovog programa iznose 6.000,00 kn izvršena u iznosu od 52,43 kuna, odnosno 0,87%, a predviđena su za redovan rad i funkcioniranje Vijeća češke nacionalne manjine i Vijeća srpske nacionalne manjine.

***002. RAZDJEL JEDINSTVENI UPRAVNI ODJEL***

GLAVA 00201 JEDINSTVENI UPRAVNI ODJEL

**Program 1005 Javna uprava i administracija** – obuhvaća poslove navedenog upravnog odjela koji ima 6 zaposlenih, a to su upravno-pravni poslovi, opći i administrativni poslovi, financijsko-planski, materijalno-financijski i računovodstveni poslovi, informatički poslovi, pomoćno-tehnički i ostali poslovi.

Planirana sredstva u ukupnom iznosu od 1.675.600,00 kuna izvršena su u iznosu od 533.127,73 kn, odnosno 31,82%, a odnose se na:

* rashode za plaće, doprinose i naknade administrativnog, tehničkog i stručnog osoblja u iznosu od 856.800,00 kn, a izvršena su u iznosu od 350.093,44 kuna, odnosno 40,86%,
* zajedničke troškove službe kao što su uredski materijal, usluge telefona, interneta, poštarina, usluge promidžbe i informiranja, oglasa, licence, usluge odvjetnika i pravnog savjetovanja, geodetsko-katastarske usluge, računalne usluge, pristojbe i drugo u ukupnom iznosu od 446.700,00 kuna, a izvršena u iznosu od 153.816,85 kuna, odnosno 34,36%, te
* nabavu opreme: sitnog inventara, računala i računalne opreme, uredskog namještaja i slično u ukupnom iznosu od 231.000,00 kn izvršena u iznosu od 29.217,44 kuna, odnosno 12,65%.

Program 1006 Upravljanje imovinom – planirana sredstva u ukupnom iznosu od 7.240.293,00 kuna odnose se na:

* A100086 Tekuće i investicijsko uređenje Hrvatskog doma u iznosu 418.000,00 kuna izvršeno je u iznosu od 5.000,00 kuna, odnosno 1,20% za izradu troškovnika za radove na fasadi Hrvatskog doma.
* A100096 Tekuće i investicijsko uređenje prostora za udruge Hrvatskog doma- Pakra u iznosu od 477.000.00 kuna izvršeno u iznosu od 5.250,00 kuna odnosno 1,10% za uslugu izvođenja instalacija za WiFi.
* A100100 Tekuće i investicijsko uređenje škole u Pakranima planirano je u iznosu od 75.000,00 kuna no nije realizirano.
* A100105 Adaptacija i uređenje streljane planirana je u iznosu od 8.010,00 kuna, a izvršena je u potpunosti odnosno 100% (uređaj za odvlaživanje prostora).
* A100107 Tekuće i investicijsko uređenje zgrade općine planirano je u iznosu od 66.500,00 kuna a izvršeno je u iznosu od 35.606,25 kuna odnosno 50,87% za radove na adaptaciji dimnjaka i izrade poda na tavanskom prostoru.
* K100015 Nabava objekata u iznosu od 900.000,00 nije realizirana
* K100017 Nabava imovine planiran je otkup zemljišta u iznosu od 130.400,00 no nije realiziran.
* K100080 Rekonstrukcija i opremanje doma Šibovac planirano je u iznosu od 3.791.250,00 kuna izvršeno je u iznosu od 76.056,01 kuna za 2,01% za I. privremenu situaciju za izvođenje radova na rekonstrukciji doma.
* K100119 Adaptacija i investicijsko uređenje doma Kip je planirano u iznosu od 616.000,00 a je izvršeno u iznosu od 615.662,41 kn, odnosno 99,95% za radove i stručni nadzor na adaptaciji objekta.
* K100121 Izgradnja Turističko-kulturnog centra Sirač - TKC Sirač je planirana u iznosu od 477.500,00 kn nije realizirana
* T100013 Redovno tekuće i investicijsko održavanje objekata i opreme planirano je u iznosu od 280.633,00 kuna, a izvršeno je u iznosu od 122.136,56 kuna, odnosno 43,52%, za električnu energiju, plin, vodu, materijal i sredstva za čišćenje, usluge održavanja, iznošenje i odvoz smeća, dimnjačarske usluge, legalizacija općinskih objekata i sl.

**Program 1007 Javne potrebe u školstvu** planirane su u iznosu od 596.530,00 kuna, a izvršeno je s 322.735,45 kuna, odnosno 54,10%.

* **Aktivnost A100018 Predškolsko obrazovanje**- obuhvaća financijske i materijalne uvjete za rad dječjeg vrtića. Temeljem Zakona o predškolskom odgoju i naobrazbi (NN 10/97, 107/07, 94/13) djelatnost predškolskog odgoja i naobrazbe, te skrbi o djeci predškolske dobi sastavni je dio sustava odgoja i naobrazbe, a financira se sredstvima lokalnog proračuna, te sudjelovanjem roditelja u cijeni programa predškolskog odgoja što ih ostvaruju njihova djeca. Osnovni nositelj provedbe općinskog programa javnih potreba u predškolskom odgoju je naš vrtić pri Osnovnoj školi Sirač koji provodi redoviti primarni program predškolskog odgoja za oko 30 i više djece s područja Općine Sirač za što su planirana sredstva u ukupnom iznosu od 457.100,00 kuna, a izvršena su u iznosu od 223.511,62 kuna odnosno 48,90%
* **Aktivnost A100019 Osnovnoškolsko obrazovanje** – planirana sredstva u iznosu od 59.630,00 kuna su izvršena u iznosu od 55.823,83 kuna odnosno 93,62%, a odnose se na ulaganja u tuđu imovinu, a radi prava korištenja. Škole i sva školska imovina vlasništvo je županije.
* **Aktivnost A100020 Srednjoškolsko i ostalo obrazovanje** – planirana sredstva u iznosu od 79.800,00 kuna utrošena su u iznosu od 43.400,00 odnosno 54,39% plana. Planirana sredstva za stipendiranje učenika u iznosu od 33.600,00 kuna utrošena su u iznosu od 21.000,00 kuna, a sredstva u iznosu od 46.200,00 kn za stipendiranje studenata utrošena su u iznosu od 22.400,00 kuna.

**Program 1008 Socijalna skrb** – ukupno planirana sredstva u visini od 501.750,00 kuna izvršena u iznosu od 69.616,83 kuna, odnosno 13,87%, a obuhvaća slijedeće aktivnosti:

* **Aktivnost A100021** **Novčana pomoć** - jednokratne pomoći i ogrjev u iznosu od 70.750,00 kuna izvršeno u iznosu od 1.000,00 kuna, odnosno 1,41%,
* **Aktivnost A100022** **Naknadu za troškove stanovanja** u iznosu od 10.000,00 kuna izvršeno u iznosu od 1.485,33 kuna odnosno 14,85%,
* **Aktivnost A100023** **Novčana pomoć za novorođenu djecu** u iznosu od 50.000,00 kuna, nije ostvarena.
* **Aktivnost A100024** **Humanitarna djelatnost Crvenog križa** planirana su u iznosu od 7.000,00 kuna, nisu realizirana u prvom polugodištu.
* **Aktivnost A100066** **Financiranje toplog obroka učenicima osnovne škole** u iznosu od 47.000,00 kuna izvršeno je u iznosu od 21.262,50 kuna odnosno 45,24%, a financirano je 4.365 obroka.
* **Aktivnost A100083** **Podmirenje troškova socijalno ugroženih osoba i ostale naknade** u iznosu od 17.000,00 kuna ostvareno je u iznosu od 1.369,00 kuna odnosno 8,05%.
* **Aktivnost A100145 Novčane pomoći umirovljenicima** planirana je u iznosu od 100.000,00 kuna te je ostvarena u iznosu od 44.500,00 kuna, a isplaćena je u siječnju.
* **Aktivnost A100146 Potpore mladim obiteljima** planirana je u iznosu od 200.000,00 kuna nije realizirana sve dok se ne izradi i usvoji program na vijeću.

**Program 1009 Promicanje kulture** - ukupno planirana sredstva u iznosu od 564.585,00 kuna, utrošena su u iznosu od 2.280,53 kuna, odnosno 0,40%.

* **Aktivnost A100027 Financiranje programa i projekata u kulturi** - planirana sredstva u iznosu od 73.000,00 kuna nisu realizirana.
* **Aktivnost A100029** **Dani šljiva i rakija** – planirana sredstva u iznosu od 354.300 kuna nisu izvršena, manifestacija se ove godine neće održati zbog situacije s Covid 19.
* **Aktivnost A100030 Maskenbal** – planirana sredstva u iznosu od 3.600 kuna, a izvršena su u iznosu od 2.280,53 kune odnosno 63,35% odnose se na organizaciju i održavanje maskenbala.
* **Aktivnost A100031** **Advent, humanitarni koncert i doček Nove godine** – sredstva u iznosu od 17.000,00 kuna još nisu utrošena.
* **Aktivnost A100082** **Gastro** - planirana sredstva u iznosu od 10.000,00 kuna neće biti ostvarena zbog Covid 19.
* **Aktivnost K100028** Spomenik kulture „Stari grad“ – sredstva u iznosu od 121.500,00 kuna nisu utrošena jer sredstva za projekt nisu odobrena od Ministarstva kulture.
* **Program 1010 Razvoj sporta i rekreacije** - ukupno planirana sredstva u iznosu od 282.000,00 kuna nisu još realizirana. Potpisivanje ugovora o financiranju je u tijeku.

**Program 1011 Razvoj civilnog društva** planiran je u iznosu od 433.500,00 kuna, a utrošen u iznosu od 139.118,13 kuna, odnosno 32,09%.

* **Aktivnost A100033 Pomoć vjerskim zajednicama** - planirana sredstva u iznosu od 99.000,00 kuna nisu izvršena.
* **Aktivnost A100034 Financiranje političkih stranaka -** planirana sredstva u iznosu od 24.800,00 kuna izvršena su u iznosu od 12.400,00 kuna odnosno 50,00%, a odnosi se na redovito godišnje financiranje političkih stranaka prema postotku prisutnosti članova u Općinskom vijeću.
* **Aktivnost A100035 Redovna djelatnost udruga -** planirana sredstva u iznosu od 107.000 kuna nisu još izvršena a odnosi se na financiranje javnih potreba u području djelovanja udruga građana prijavljenih na javni natječaj.
* **Aktivnost A100085 Proračunski korisnici drugog proračuna** – planirana sredstva u iznosu od 25.000,00 kuna odnosi se na financiranje javnih potreba proračunskih korisnika drugih proračuna prijavljenih na javni natječaj, a izvršena su u iznosu od 15.000,00 kuna, odnosno 60,00%. Sredstva su doznačena Cenrtu Rudolf Steiner za sufinancijranje kombi vozila za prijevoz učenika.
* **Aktivnost A100122 WIFi4EU** – planirana sredstva u iznosu od 177.700,00 kuna izvršena su s 111.718,13 kuna odnosno 62,87%.

**Program 1012 Organiziranje i provođenje zaštite i spašavanja -**  planirana su u iznosu od 748.250,00 kuna, a utrošena su u iznosu od 347.958,14 kune, odnosno 46,50%.

* **Aktivnost A100036 - Vatrogasna zajednica Općine Sirač –** odnosi se na financiranje Vatrogasne zajednice Općine Sirač u iznosu od 230.000,00 kuna utrošena su u iznosu do 115.000,00 kuna, odnosno 50%.
* A**ktivnost A100037 - Javna vatrogasna postrojba Grada Daruvara -** sredstvaplanirana u iznosu od 459.000,00 kuna izvršena su u iznosu od 191.051,61 kunu, odnosno 41,62%. Izdvajanja iz poreza na dohodak je 10.710,74 kuna, decentralizirana sredstva su 65.340,91 kuna, a sredstva iznad standarda u iznosu od 114.999,96,00 kuna.
* **Aktivnost A100038 - Civilna zaštita** - sredstva planirana u iznosu od 53.750,00 kuna, a realizirana su u iznosu od 41.906,53 kune odnosno 77,97%. Intelektualne usluge odnose se za pružanje usluga i izvršavanja poslova i zadaća CZ te za nabavu pokretnog generatora.
* **Aktivnost A100039 - Hrvatska gorske službe spašavanja** - sredstva planirana u iznosu od 5.500,00 kuna nisu realizirana.

**Program 1013 Jačanje gospodarstva –** planiranasredstva u iznosu od 643.024,00 kuna izvršena su u iznosu od 123.966,32 kuna, odnosno 19,28%.

* **Aktivnost A100041 LAG-u Bilogora-Papuk** planirana sredstva u iznosu od 12.000,00 kuna u potpunosti su izvršena.
* **Aktivnost A100087 Razvoja agencija Grada Daruvara** planirana su sredstva u iznosu od46.720,00 kuna a izvršena od 22.862,52 kuna za sufinanciranje plaća.
* **Aktivnost A100124 Komunalno redarstvo** planirano je u iznosu od 40.000,00 kuna no planirana aktivnost nije realizirana zbog zakonskih problema.
* **Aktivnost A100137 Potpora gospodarstvu** planirana je u iznosu od 300.000,00 kuna no nije realizirana sve dok se ne izradi i usvoji program na vijeću.
* **Aktivnost A100150 Suvenir Arbor** planirana je u iznosu od 41.604,00 kuna te je izvršena u potpunosti za oslobađanje od komunalnog doprinosa, a prema Odluci o oslobađanju komunalnog doprinosa usvojene na 24. sjednici vijeća od 20.12.2019. godine.
* **Aktivnost A100151 Prostorni plan Općine Sirač** planirana su sredstva u iznosu od 202.700,00 kuna te su ostvarena u iznosu od 47.500,00 kuna odnosno 23,43%.

Izrada izvješće o stanju u prostoru od 2015. do 2019. godine i dopuna Prostornog plana u iznosu od 47.500,00 kn

**Program 1014 Potpora poljoprivredi** – planirana sredstva u iznosu od 147.000,00 kuna utrošena su u iznosu od 15.070,02 kuna, odnosno 10,25%.

Za umjetnu oplodnju goveda po grlu osiguravamo subvenciju od 280,00 kuna.

**Program 1019 Zaštita okoliša** – planirana su sredstva 200.374,00 kuna od čega je ostvareno 21.803,77 kuna odnosno 34,09%.

* **Aktivnost A100058 Redovne aktivnosti** su planirane u iznosu od 50.000,00 kuna a ostvarene su s 17.047,06 kn za skrb pasa u skloništu za životinje.
* **Aktivnost K100067 Nabava opreme za zaštitu okoliša** planirana je u iznosu od 150.374,00 kuna a ostvarena s 4.756,71 kuna (Općina sudjeluje s 15% udjela u nabavi spremnika za otpad dok preostali dio sufinancira Fond za zaštitu okoliša i energetsku učinkovitost).

**Program 1020 Poduzetnička zona Lanar** – planirana je s 220.000,00 kuna nije realizirana.

**Program 1021 Program Zaželi - učim, radim, pomažem** - planirana su u iznosu od 1.711.432,00 kuna, a izvršena u iznosu od 906.415,96 kuna, odnosno 52,96%.

Program „Zaželi“ započeo je u lipnju 2018. godine i traje tri godine, a zapošljava 25 žena koje pružaju pomoć starim i nemoćnim osobama kojih je ukupno 125 korisnika.

* **Aktivnost A100093 Zapošljavanje i obrazovanje žena** planirano u iznosu od 1.381.952,00 kuna izvršeno je u iznosu od 767.783,10 kuna, odnosno 55,56%.
* **Aktivnost A100094 Promidžba i vidljivost** planirana u iznosuod 31.000,00 kuna izvršena su u iznosu od 4.500,00 kuna, odnosno 14,52%.
* **Aktivnost A100095** **Upravljanje projektom i administracija** planirana u iznosu od 298.480,00 kuna izvršena je u iznosu od 134.132,86 kuna, odnosno 44,94% (za kućne i higijenske potrepštine korisnika utrošeno je 68.382,00 kuna, za vođene projekta 41.785,74 kuna te za sredstva za rad 9.698,00 kuna) .

**Program 1023 Uređenje Parka branitelja Sirač -** planirano je u iznosu od 213.000,00 kuna nije izvršeno. Radovi planirani za rujan.

**Program 1024 Javna ustanova Komus Sirač** – planirana su sredstva u iznosu od 249.524,00 kuna a ostvarena s 236.979,00 kuna odnosno 94,97% što se odnosi na sufinanciranje rada ustanove kroz kapitalne i tekuće donacije.

GLAVA 00202 KOMUNALNA INFRASTRUKTURA

**Program 1017 Izgradnja komunalne infrastrukture** - planirana sredstva u iznosu od 2.709.900,00 kuna utrošena su u iznosu od 624.294,58 kuna, odnosno 23,05%.

* **Aktivnost A100098 Mrtvačnica Bijela** – planirana su sredstva u iznosu od 10.000,00 kuna no nisu realizirana.
* **Aktivnost A100120 Sanacija nogostupa u Kipu** planirana su sredstvau iznosu 20.000,00 kuna no nisu realizirana.
* **Aktivnost K100052 Izgradnja plinovoda** planirana su sredstva u iznosu 158.000,00 kuna no nisu realizirana.
* **Aktivnost K100053 Izgradnja kanalizacije** planirana su sredstva u iznosu 150.200,00 kuna no nisu realizirana.
* **Aktivnost K100054 Izgradnja vodovoda** planirana su sredstva u iznosu od 120.000,00 kuna no nisu realizirana.
* **Aktivnost K100055 Izgradnja javne rasvjete** planirana su sredstva u iznosu od 264.000,00 kuna no nisu realizirana.
* **Aktivnost K100057 Opremanje groblja** planirana je u iznosu od 183.020,00 kuna a ostvarena s 128.101,65 kuna odnosno 69,99% (uređenje parkirališta na groblju Sirač).
* **Aktivnost K100077 Ulaganje na tuđu imovinu** planirana je u iznosu 712.500,00 kuna no nije realizirana.
* **Aktivnost K100102 Izgradnja ceste u Radićevoj - odvojak prema Ajmanu** planirana je u iznosu od 70.000,00 kuna no još nije realizirana.
* **Aktivnost K100106 Rekonstrukcija i sanacija ceste Pakrani-Bijela-Borki** planirana je u iznosu od 190.000,00 kuna i ostvarena s 162.640,00 kuna odnosno 85,60% za projektnu dokumentaciju.
* **Aktivnost K100113 Ulica Nikole Tesle** planirana je u iznosu od 333.700,00 kuna i ostvarena u iznosu od 333.552,93 kuna odnosno 99,96% za usluge stručnog nadzora, izvođenje radova na rekonstrukciji i asfaltiranju, ulica je u potpunosti dovršena.
* **Aktivnost K100115 Krešimirova ulica** planirana je u iznosu od 80.000,00 kuna no nije ostvarena.
* **Aktivnost K100126 Odvojak u Kipu (prema Tutiću)** planirana jeu iznosu od 35.000,00 kuna no nije ostvarena.
* **Aktivnost K100147 Groblje Miljanovac** planirana je u iznosu od 287.000,00 no nije ostvarena.
* **Aktivnost K100148 Groblje Šibovac** planirana je u iznosu od 30.000,00 kuna no nije ostvarena.
* **Aktivnost K100149 Groblje Kip** planirana je u iznosu od 30.000,00 kuna no nije ostvarena.

**Program 1035 Legalizacija komunalne infrastrukture** – planiran je u iznosu od 600.000,00 kuna no nije realiziran.

GLAVA 00203 KOMUNALNE DJELATNOSTI

**Program 1026 Održavanje nerazvrstanih cesta** planiran je u iznosu od 1.539.832,00 kuna i ostvaren u iznosu od 746.610,65 kuna odnosno 48,49%.

* **Aktivnost A100128 Održavanje nerazvrstanih cesta** planirana je u iznosu 320.000,00 kuna i ostvarena u iznosu od 308.970,08 kuna odnosno 96,55% za nasipavanje bankina, kopanje i održavanje jaraka, nasipavanje puteva, krčenje uz cestu, održavanje bankina i dr.
* **Aktivnost A100140** **Zimsko održavanje nerazvrstanih cesta** planirano je u iznosu od 180.500,00 kuna a ostvareno je 46.820,15 kuna odnosno 25,94%.
* **Aktivnost A100144 Horizontalna i vertikalna signalizacija** planirana je u iznosu od 2.000,00 kuna no nije realizirano.

**Program 1027 Održavanje javnih površina** odnosno Aktivnost A100129 Održavanje javnih površina na kojima nije dopušten promet motornim vozilima planirano je u iznosu od 50.000,00 kuna te je ostvareno 10.820,26 kuna odnosno 21,64% za razne usluge održavanja oko zgrade općine, parkirališta, staza i dr.

**Program 1029 Održavanje javnih zelenih površina** odnosno Aktivnost A100131 planirana je u iznosu od 357.000,00 kuna a izvršena s 80.238,99 kuna odnosno 22,48%.

**Program 1030 Održavanje građevina, uređaja i predmeta javne namjene** odnosno Aktivnost A100132 planirana je u iznosu od 68.332,00 kuna i izvršena u iznosu od 68.280,65 kuna odnosno 99,92% za održavanje zgrade Općine, domova na području Općine, izletišta Mračara i dr.

**Program 1031 Održavanje groblja i mrtvačnica unutar groblja** planiran je u iznosu od 120.000,00 kuna te je ostvaren u iznosu od 98.727,77 kuna odnosno 82,27%.

**Program 1032 Održavanje čistoće javnih površina** planiran je u iznosu od 30.000,00 kuna a ostvaren je s 2.142,00 kuna odnosno 7,14%.

**Program 1033 Održavanje javne rasvjete** planiran je u iznosu od 256.000,00 kuna te je ostvaren s 90.590,89 kuna odnosno 35,39%. Za troškove električne energije javne rasvjete u iznosu od 66.759,14 kuna, usluge tekućeg i investicijskog održavanja javne rasvjete u iznosu od 13.744,25 kuna te za demontažu božićnih ukrasa u iznosu od 10.087,50 kuna.

**Program 1034 Dezinfekcija, dezinsekcija i deratizacija** planiran je u iznosu 56.000,00 kuna no još nije realiziran.

**Program 1036 Nabava kamenog materijala** planiran je u iznosu 100.000,00 kuna a ostvaren je u iznosu od 40.019,86 kuna odnosno 40,02%.

**Izvještaj o zaduženju**

Općina Sirač u razdoblju od 01. 01. do 30. 06. 2020. godine nije se zaduživala na domaćem i stranom tržištu novca i kapitala.

**Izvještaj o obvezama i obračunatim potraživanjima**

**OBVEZE**

|  |  |  |
| --- | --- | --- |
| Stanje obveza na početku izvještajnog razdoblja 01.01.2020. | Račun iz rač.plana | **829.542 kn** |
| Povećanje obveza u izvještajnom razdoblju |  | 5.378.509 kn |
| Podmirene obveze u izvještajnom razdoblju |  | 5.515.454 kn |
| **Stanje obveza na kraju izvještajnog razdoblja** |  | **692.597 kn** |
|  |  |  |
| Obveze za materijalne rashode | 232 | 10.389kn |
| Obveze za financijske rashode | 234 | 950 kn |
| Obveze tekuće obveze | 239 | 6.200 kn |
| **Stanje dospjelih obveza na kraju izvještajnog razdoblja** |  | **17.539 kn** |
|  |  |  |
| Obveze za rashode poslovanja | 23 | 670.436 kn |
| Obveze za nabavu nefinancijske imovine | 24 | 4.622 kn |
| **Stanje nedospjelih obveza na kraju izvještajnog razdoblja** |  | **675.058 kn** |

**OBRAČUNATA POTRAŽIVANJA**

|  |  |  |
| --- | --- | --- |
| Obračunati prihodi poslovanja - nenaplaćeni | 96 | 755.257,56 kn |
| Obračunati prihodi od nefinancijske imovine - nenaplaćeni | 97 | 45.484,17 kn |
| **Obračunati prihodi Općine Sirač** | **96, 97** | **800.741,73 kn** |

**Izvještaj o proračunskoj pričuvi**

Sukladno članku 56. Zakona o proračunu (NN br.87/08, 136/12 i 15/15), sredstva proračunske pričuve mogu se koristiti za nepredviđene namjene za koje u Proračunu nisu osigurana sredstva ili za namjene za koje se tijekom godine pokaže da za njih nisu utvrđena dostatna sredstva jer ih pri planiranju Proračuna nije bilo moguće predvidjeti; za financiranje rashoda nastalih pri otklanjanju posljedica elementarnih nepogoda, epidemija, ekoloških nesreća ili izvanrednih događaja i ostalih nepredviđenih nesreća, te za druge nepredviđene rashode tijekom godine.

Visina sredstava proračunske zalihe JLP(R)S utvrđuje se Odlukom o izvršavanju proračuna, a u Općini Sirač za 2020. godinu planirana su u iznosu od 20.000 kn. O korištenju sredstava proračunske pričuve odlučuje Općinski načelnik i o tome izvješćuje Općinsko vijeće u okviru polugodišnjeg i godišnjeg izvještaja o izvršenju proračuna.

Proračunska pričuva nije korištena u prvom polugodištu 2020. godine.

**Izvještaj o danim jamstvima i izdacima po jamstvima**

Sukladno članku 91. Zakona o proračunu, JLP(R)S može dati jamstvo pravnoj osobi u njezinom većinskom izravnom ili neizravnom vlasništvu i ustanovi čiji je osnivač, za ispunjenje obveza pravne osobe i ustanove. Općina Sirač u 2020. godini nije davala jamstva niti je imala izdatke po danim jamstvima.

**Proračunski korisnici**

Općina Sirač nema proračunske korisnike jer su Vijeća nacionalnih manjina uključena u proračun sa svim prihodima i rashodima. Dječji vrtić je pri Osnovnoj školi i proračunski je korisnik Bjelovarsko-bilogorske županije.

**Obrazloženje manjka/viška prihoda:**

Usklađenje prihoda i rashoda te uključivanje prenesenog viška/manjka izvršeno je s prvim izmjenama i dopunama proračuna za 2020. godinu.

Prijenos viška prihoda obračunskog razdoblja je 796.112,10 kn, a preneseni višak iz prethodne godine je 1.712.570,65 kn.

Višak prihoda i primitaka raspoloživ u slijedećem razdoblju je 2.508.682,75 kn.

**Novčana sredstva**

Stanje svih novčanih sredstava na dan 30.06.2020. godine iznosi 3.078.919,67 kuna, kako slijedi:

|  |  |
| --- | --- |
| Redovni žiroračun Općine | 2.629.620,16 kuna |
| Žiroračun Programa „Zaželi“ | 446.297,47 kuna |
| Kunska blagajna | 3.002,04 kuna |
|  |  |

Obrazloženje je sastavni dio Polugodišnjeg izvještaja o izvršenju Proračuna Općine Sirač.

Predsjednik vijeća:

\_\_\_\_\_\_\_\_\_\_\_\_\_\_\_\_\_\_\_

(Stjepan Juraić. ing.str.)